KUĆNI RED
DJEČJI VRTIĆ PUPOLJAK OTOK – PODRUČNI DJEĆJI VRTIĆ ČUDESNA ŠUMA
 
Članak 1.
Dijete u vrtiću/jaslicama može boraviti do 10 sati  dnevno, sukladno radnom vremenu Vrtića i programu koji je roditelj/skrbnik odabrao.
Članak 2.
Radno vrijeme Vrtića je od 6:00 do 16:00 sati.
Djetetov dolazak u Vrtić treba biti do 8:30 sati. Iza tog vremena zaključavaju se ulazna vrata i ostaju zaključana sve do 13:00 sati.  
Za JASLICE je otključano u periodu od 12:15-12:30. 
Nakon odlaska djece u 13:00 sati, vrtić se ponovno zaključava, te se otključava u 15:00 sati- do 16:00.
Članak 3.
Dovoditi i odvoditi dijete iz vrtića/jaslica mogu, osim roditelja/skrbnika, samo punoljetne osobe koje je roditelj/skrbnik djeteta opunomoćio na propisan način.
Članak 4.
Prilikom svakog dovođenja i odvođenja djeteta u/iz vrtića/jaslica roditelj/skrbnik ili ovlaštena osoba obvezna je osobno  javiti se odgojitelju. Predajom djeteta roditelju/skrbniku ili ovlaštenoj osobi,  prestaje odgovornost odgojitelja.
Članak 5. 
Prilikom odvođenja djeteta iz vrtića/jaslica roditelj/skrbnik  dužan je u svakom trenutku imati nadzor nad djetetom i kod izlaska iz prostora Vrtića držati ga za ruku.
Članak 6.
O svakoj promjeni u obitelji, promjeni adrese prebivališta i/ili broja telefona/mobitela  roditelj/skrbnik  obavezan  je o tome izvijestiti odgojitelja svoga djeteta (po potrebi i ravnatelja).
Članak 6.
Radi zaštite sve djece u vrtiću/jaslicama roditelj/skrbnik  obvezan je obavijestiti Vrtić o promjeni zdravstvenog statusa djeteta i ne dovoditi ga u vrtić/jaslice s povišenom temperaturom, ušima i svrabom, parazitima u stolici, osipom, proljevom, povraćanjem, otežanim disanjem, kašljem, žuto-zelenim sekretom iz nosa, crvenilom, sekretom u očima ili zbog bilo kojeg drugog zdravstvenog stanja koje narušava siguran boravak djeteta i druge djece u skupini. Po povratku  u vrtić/jaslice potrebno  je donijeti liječničku ispričnicu.
Ukoliko je dijete na antibiotskoj terapiji, ne može boraviti u dječjem vrtiću.
Članak 7.
Boravak djece na otvorenom je obvezan zbog očuvanja zdravlja djece te dijete u vrtiću/jaslicama treba boraviti u udobnoj, čistoj i primjerenoj odjeći i obući za igru u unutarnjem i vanjskom prostoru vrtića.
Članak 8.
Prilikom slavlja, obilježavanja važnih datuma i svečanosti koje roditelj/skrbnik  unaprijed dogovara s odgojiteljem djeteta, potrebno je poštivati pravilo Vrtića. U Vrtić  se ne mogu unositi prehrambeni proizvodi, OSIM VOĆA,  zbog pokvarljivosti, nemogućnosti kontrole njihovog skladištenja i higijenske ispravnosti.
Članak 9.
U komunikaciji s osobljem Vrtića potrebno je  ophoditi se kulturno i pristojno s uvažavanjem i poštovanjem.
Članak 10.
Dječji vrtić ne odgovara za izgubljene stvari,  uništene dragocjene predmete i igračke koje dijete donese u vrtić.
 Članak 11.
Sve osobe koje rade, borave i ulaze u Vrtić dužne su poštivati privatno vlasništvo i korisnika i radnika Vrtića.
Članak 12.
Potrebno je da roditelj/skrbnik  prati i uvažava pisane i usmene informacije o boravku djeteta/ce u jaslicama i vrtiću te se odazivaju na roditeljske sastanke, druženja i individualne razgovore koje, prema potrebi, i sami mogu inicirati (u dogovoru s odgojiteljima), u skladu s programom.
Članak 13.
U unutarnjem i vanjskom prostoru Vrtića nije dozvoljeno: pušenje, dolazak u  alkoholiziranom stanju, unošenje oružja, uvođenje životinja, te  vršiti prodaju i/ili promidžbu roba i usluga koje ne služe ciljevima odgoja i obrazovanja djeteta/ce.
Članak 14.
Roditelj/skrbnik  dužan je redovito podmirivati troškove korištenih usluga Vrtića.
